આ ઉપરાંત આરોગ્ય વિભાગની જુદી જુદી ટીમ દ્વારા તમામ વિસ્તારોમાં પોરાનાશક કામગીરી, ઘેર ઘેર જઈ પાણીના ટાંકામાં દવા નાખવાની કામગીરી ખુલ્લા રહેતા પાણીના ટાંકામાં પોરાભક્ષક ગપ્પી માછલી નાખવાની કામગીરી તથા ફોગીંગની કામગીરી હાથ ધરવામાં આવશે. તેમજ સફાઈ અને આરોગ્ય માટે લોકોમાં સ્વયમ જાગૃતિ આવે તે માટે પત્રિકાનું વિતરણ પણ કરવામાં આવશે. આ કામગીરીમાં સહકાર આપવા ડે.મેયર અશ્વિનભાઈ મોલીયા, સ્ટેન્ડિંગ કમિટી ચેરમેન ઉદયભાઈ કાનગડ, શાસક પક્ષ નેતા દલસુખભાઈ જાગાણી, શાસક પક્ષ દંડક અજયભાઈ પરમાર, આરોગ્ય કમિટી ચેરમેન જયમીનભાઇ ઠાકર તથા સેનિટેશન કમિટી ચેરમેન અશ્વિનભાઈ ભોરણીયાએ જાહેર જનતાને અપીલ કરેલ છે.(૨૧.૨૧)